মুহাম্মদ আল-দিবাজ

**মুহাম্মদ ইবনে জাফর আল-সাদিক** ( ) ছিলেন শিয়াদের ষষ্ঠ ইমাম জাফর আস-সাদিকের পুত্র, যিনি ৮১৫ সালে আব্বাসীয় খিলাফতের বিরুদ্ধে একটি ব্যর্থ বিদ্রোহের নেতৃত্ব দেন। তিনি **আল-দিবাজ** ( ) উপাধিতে পরিচিত ছিলেন। 

## জীবনী
মুহাম্মদ আল-দিবাজ ছিলেন জাফর আল-সাদিকের চতুর্থ ও সর্বকনিষ্ঠ ছেলে। ৭৬৫ সালে আল-সাদিকের মৃত্যুর পর যেহেতু তিনি কোনো উত্তরাধিকারী নির্ধারণ করেননি, তাই তাঁর অনুসারীরা বিভক্ত হয়ে পড়েন। এর ফলে তাদের মধ্যে বিভিন্ন গোষ্ঠীর উদয় হয়। কিছু মানুষ বিশ্বাস করেছিল যে, আল-সাদিক মাহদি হিসেবে ফিরে আসবেন; তবে অন্য অনুসারীরা আল-সাদিকের পুত্রদের অনুসরণ করে; যেমন আবদুল্লাহ আল-আফতাহ, মুসা আল-কাজিম ও মুহাম্মদ আল-দিবাজ। মুসা আল-কাজিম তার ভাই আবদুল্লাহ আল-আলফাতের মৃত্যুর পর তাঁর বাবার অধিকাংশ অনুসারীর সমর্থন লাভ করেন। আল-আলফাত তার পিতার মৃত্যুর পর মাত্র সত্তর দিন বেঁচে ছিলেন। পরবর্তীতে মুসা আল-কাজিম দ্বাদশী শিয়াদের সপ্তম ইমাম হিসেবে গণ্য হন।

আল-দিবাজের অনুসারীরা তাদের পরবর্তী নেতা ইয়ায়া ইবনে আবি শুমায়তের নামানুসারে শুমাইতিয়্যা সংপ্রদায় নামে পরিচিত হয়ে ওঠে।

আল-দিবাজের মতবাদ স্পষ্ট নয়; একটি সূত্রে দেখা যায় যে, তিনি যায়দি-ধারার ইমামতের পক্ষে ছিলেন। তাই তিনি ৮১৫ সালে মক্কায় আব্বাসীয় খলিফা আল-মামুনের বিরুদ্ধে একটি বিদ্রোহের নেতৃত্ব দেন। সেখানে তিনি ‘মুমিনদের কমান্ডার’ উপাধি গ্রহণ করে মদিনার মানুষের আনুগত্য লাভ করেন। শেষ পর্যন্ত তিনি পরাজিত হন এবং বন্দি হন। আল-মামুন তাঁর সাথে সম্মানজনক আচরণ করেন এবং খোরাসানে তাঁর দরবারের অংশ হিসেবে রাখেন। এরপর তিনি ৮১৮ সালে মৃত্যুবরণ করেন। ইরানের বস্তামে তাঁকে দাফন করা হয়। তার দাফনের সময় পর্যন্ত আব্বাসীয় খলিফা আল-মামুন নিজে উপস্থিত থেকে তাঁর জানাজার নামাজ পড়েন 

## উত্তরাধিকার
**ইসমাইল ও জাফর**

তারা তাদের পিতার জানাজা ও দাফনের অনুষ্ঠান সম্পন্ন করার সময় উপস্থিত ছিলেন।

### ইয়াহিয়া
আল-মামুন বর্ণনা অনুযায়ী, ইয়াহিয়া তার পিতার মৃত্যুর সময় সম্ভবত মিশরে অবস্থান করছিলেন। হতে পারে যে, তিনি আব্বাসীয় খিলাফতের বিরোধী ছিলেন।

### আলি
যাকে আল-হারিসি বলা হত। মদিনা থেকে তার পরিবারের নির্বাসনের পর তিনি স্থায়ীভাবে শিরাজে বসতি গড়েন। তার বংশের সাত প্রজন্ম শিরাজে বসবাস করে এবং তাঁর কিছু বংশধর মুঘল সম্রাট হুমায়ূনের বাহিনীতে ভারতে যাওয়ার সময় তাদের সঙ্গে ছিলেন।

### আল-কাসিম
আল-দিবাজের সন্তান আল-কাসিমের তিনজন সন্তান ছিল: উম্ম কুল্থুম (মৃ. ৮৬৮), আব্দুল্লাহ (মৃ. ৮৭৫) ও ইয়াহিয়া (মৃ. ৮৭৭)।  আল-কাসিম ও তার পরিবার আল-দিবাজের বিদ্রোহ ব্যর্থ হওয়ার পর মিশরে বসতি স্থাপন করে এবং তারা মিশরে পুনর্বাসিত প্রথম আলীয় পরিবারগুলির একটি ছিলেন।  দ্বাদশ শতাব্দীতে ফাতিমীয় শাসনামলে তাদের স্মরণের উদ্দেশ্যে মাশহাদ (স্মৃতিসৌধ) নির্মিত হয়।

## ঐতিহ্য
দিবাজের অনুসারীরা শুমায়তিয়া নামে পরিচিতি পায় এবং বিশ্বাস করত যে, ইমামত তার পরিবারের মধ্যে থাকবে এবং মাহদি তার পরিবারের মধ্য থেকেই আগমন করবেন।

আল-দিবাজকে ইরানের গুরগানে (বস্তামের কাছে) সমাহিত করা হয় এবং তার কবর অল্প সময়ের মধ্যেই তীর্থক্ষেত্র হিসেবে পরিচিতি পায়। এটি *কবর আল-দাঈ* (দাঈর কবর) নামে পরিচিত হয়ে ওঠে।

৯০০ সালে সানিদি যুদ্ধের তাবারিস্তানে যাযিদ ইবনে যাযিদ নামে একজন যায়েদি শাসক নিহত হন। পরে তাকে সনাক্ত করে দেহ থেকে মাথা আলাদা করে সেটি বুখারার সামানীয় আদালতে পাঠানো হয়। এরপর তার মাথাহীন দেহ গুরগানে পাঠানো হয় এবং সেখানে মুহাম্মদ আল-দিবাজের কবরের পাশে সমাহিত করা হয়।

ইতিহাসবিদ আল-কুম্মি লেখেন, ৯৮৪ সালে বুইয়ি শাসক আল-সাহিবের আদেশে আল-দিবাজের কবর ও মুহাম্মদ ইবনে যাযিদের দেহের ওপর একটি মাজার প্রতিষ্ঠিত হয়।

## তথ্যসূত্র


## সূত্র

* 
* Al-Maqalat wa al-Firaq, by Sa'ad Ibn Abdillah al-Ash'ari al-Qummi (d. 301), pg.80
* 
* 
* 

বিষয়শ্রেণী:আব্বাসীয় খিলাফতের বিরুদ্ধে বিদ্রোহ
বিষয়শ্রেণী:শিয়া ইমাম